**Municipiul Târgu Mureș Comuna Sângeorgiu de Mureș**

**P-ța Victoriei nr. 3, Târgu Mureș str. Petki Dávid nr. 130, Sângeorgiu de Mureș Nr………………………... Nr……………………….........**

**PROTOCOL DE COLABORARE**

**în vederea sistematizării intersecției situată pe DN 15/str. Căpâlna/str. Nordului, km 78+800**

**I. Colaboratori**

1.**Municipiul Târgu Mureș,** având ca sediu P-ța Victoriei nr. 3, Târgu Mureș, județul Mureș, cod poștal 540026, cod fiscal 4322823, reprezentat prin **Primar Soós Zoltán**

***Și***

**2**. **Comuna Sângeorgiu de Mureș.**, având ca sediu str. Petki Dávid nr. 130, Sângeorgiu de Mureș, județul Mureș, cod poștal 547530, cod fiscal 4323152*,* reprezentat prin **Primar Sófalvi Sándor Szabolcs**

***au convenit următoarele:***

**II. Obiectul protocolului de colaborare**

**Art. 1.** Protocolul se încheie între cele două părți în vederea realizării, instalării și punerii în funcțiune a unei instalații de semaforizare la intersecția situată la limita dintre U.A.T. Târgu Mureș și U.A.T. Sângeorgiu de Mureș, situată pe DN 15/str. Căpâlna/str. Nordului, km 78+800, conform planului de situație anexat prezentului protocol.

**Art. 2.** Măsurile vizate de prezentul protocol sunt fundamentate de necesitatea semaforizării intersecției pentru asigurarea siguranței rutiere în zonă și pentru fluidizarea traficului rutier.

**III. Durata protocolului de colaborare**

**Art. 3.**

**(1)** Prezentul protocol de colaborare se încheie pe durata existenței instalațiilor de semaforizare.

**(2)** Protocolul de colaborare intră în vigoare la data semnării acesteia de către ambele părți.

**IV. Drepturile și obligațiile părților**

**Art. 4.** În cadrul colaborării, **Municipiul Târgu Mureș** se obligă:

a) Să asigure finanțarea instalațiilor de semaforizare din bugetul local propriu;

b) Să urmărească amplasarea instalațiilor de semaforizare de către executantul împuternicit în acest sens printr-un Contract de prestări servicii;

c) Să asigure mentenanța instalațiilor de semaforizare.

**Art.5.**  În cadrul colaborării, **Comuna Sângeorgiu de Mureș** se obligă:

a) Să acorde, prin Act administrativ, un drept de folosință gratuită colaboratorului asupra terenului pe care îl deține în patrimoniu, înscris în C.F. 51845 Sângeorgiu de Mureș în suprafață de 387 mp, pe durata existenței instalațiilor de semaforizare;

b) Să emită pentru colaborator, în mod gratuit, avizele/autorizațiile necesare amplasării instalațiilor de semaforizare.

**Art.6. Obligații comune:**

a) Colaboratorii vor efectua în comun recepția instalațiilor de semaforizare;

b) Recepția efectivă a instalațiilor de semaforizare se va efectua prin proces-verbal, semnat de către reprezentanții ambelor părți, împuterniciți în acest sens prin dispoziție a primarului;

c)Colaboratorii se obligă să se susțină reciproc și să asigure aducerea la îndeplinire a obiectivului protocolului de colaborare;

d) Colaboratorii vor acționa în vederea îmbunătățirii comunicării între factorii de decizie ai acestora, prin realizarea unor întâlniri de dialog la inițiativa oricărei părți, ori de câte ori situația o impune.

**V. Răspunderea părților**

**Art. 7.**

a)Răspunderea pentru îndeplinirea obligațiilor ce decurg din îndeplinirea prezentului protocol de colaborare, cu efect negativ asupra colaborării, revine părților așa cum s-au obligat fiecare dintre ele, prin clauzele protocolului, conform legii;

b) Pentru nerespectarea obligaţiilor prevăzute în prezentul protocol, partea în culpă datorează celeilalte părţi daune, în măsura în care s-a produs un prejudiciu;

**VI. Clauzele de încetare ale colaborării**

**Art. 8.** Prezentul protocol poate înceta în următoarele situații:

a) Prin învoiala părților, consemnată în scris;

b) Ca urmare a desființării sau resistematizării instalațiilor de semaforizare;

c) Ca urmare a nerespectării întocmai a clauzelor prezentului protocol de colaborare, situație în care partea lezată poate cere rezilierea unilaterală a acestuia;

d) În caz de forță majoră, în condițiile Legii.

**VII. Alte clauze de desfășurare ale colaborării**

**Art. 9.** Comunicarea între colaboratori privitor la modul de desfășurare a colaborării se efectuează în scris sau prin corespondență electronică.

**Art. 10.** Prezentul protocol poate fi modificat cu învoiala părților, în scris, prin act adițional.

**VIII. Litigii**

**Art. 10.** Litigiile de orice fel , decurgând din executarea prezentului protocol de colaborare, se vor soluționa pe cale amiabilă sau, dacă altfel nu este posibil, de către instanțele judecătorești competente.

Drept pentru care s-a încheiat prezentul protocol de colaborare azi ............................... în 2 (două) exemplare, câte unul pentru fiecare colaborator.

 **Municipiul Târgu Mureș Comuna Sângeorgiu de Mureș**

 **Primar Primar**

 **Soós Zoltán Sófalvi Sándor Szabolcs**